تورکیه بؤیوک میللت مجلیسی‌نین صدری مصطفی شنتوپ پایتاخت آنکارادا اوکراینا-تورکیه پارلامئنتلرآراسی دوستلوق قروپونون همصدری روستم عمروو و اونو همرالیق ائدن پارلامئنت نوماینده هئیتینی قبول ائدیب.
شنتوپ قبولدا تورکیه-‌نین اوکراینا‌داکی پروبلئم‌لرین باریش یولو ایله حلی اوچون اوزرینه دوشنی ائتمه‌یه حاضیر اولدوغونو بیلدیریب:
"اوکراینانین اراضی بوتؤو‌لوگو و سیاسی اگمنلیگینه تام دستکیمیزی بیر داها تصدیقلمک ایستردیم".
قیریم ایله باغلی "تورکیه قیریم-ین غیری-قانونی ایلحاقینی تانیماییب و تانیمایا‌جاق" دئین شنتوپ قیریم تاتارلاری‌نین یئرلی ایستاتوسونون پارلامئنتده تانینماسی‌نین مهم آددیم اولدوغونو دا واجیب آددیم کیمی قیمتلندیریب.
ائرمنی تزلرینی دستکله‌ین قانون لاییحه‌لری‌نین گئری گؤتورولمه‌سیندن ممنون‌لوغونو ایفاده ائدن شنتوپ دئییب:
"بو جور ایشلرله موناسیبت‌لریمیزه کؤلگه سالماق ایسته‌ین‌لرین آزلیق تشکیل ائتدیگینی و اوکراینا رهبرلیگی‌نین بو مسئله‌یه اول‌دن احتیاط‌لی و پرینسیپیال یاناشدیغینی بیلیریک. احتیاط‌لی یاناشمانین داوام ائتمه‌سینی آرزو ائدیریک".
